हिंदुस्तान टाइम्स में छपी एक ख़बर के अनुसार हैमर एक ख़ास तरह का मिसाइल है जिसके बेहद कम दूरी या फिर सत्तर किलोमीटर की दूरी से दाग़ा जा सकता है. इसके लिए जीपीएस मौजूद होना ज़रूरी नहीं, न तो इस पर जैमर का कोई अधिक असर होता है और न ही ये अपने लक्ष्य से चूकता है.

वरिष्ठ अधिकारियों के हवाले से अख़बार लिखता है कि सितंबर 2020 में दोनों मुल्कों की सरकारों के बीच हैमर मिसाइल को लेकर समझौता किया गया था. इसके तहत इस महीने के आख़िर में अंबाला में भारतीय वायुसेना की गोल्डन ऐरोज़ स्क्वाडर्न को बड़ी संख्या में ये हथियार दिए जाएंगे.

अख़बार ने समझौते से जुड़ी अधिक जानकारी और मिसाइलों की कुल संख्य़ा के बारे में कोई जानकारी नहीं ही दी है.

भारत और फ्रांस के बीच हुए रक्षा सौदे के अनुसार एक साल में फ्रांस को हैमर मिसाइल भारत को देने थे लेकिन भारत की तात्कालिक ज़रूरत को देखते हुए फ्रांसीसी वायुसेना ने अपने ज़खीरे से कुछ मिसाइलें भारत को देने का फ़ैसला किया है.

समाप्त

अख़बार के अनुसार भारत-चीन सीमा पर लाइन ऑफ़ एक्चुअल कंट्रोल पर जारी तनाव के मद्देनज़र भारतीय वायुसेना फिलहाल हाई अलर्ट पर है. 

बीती रात तीन रफ़ाल विमानों की दूसरी खेप ने भारत के लिए उड़ान भरी है, ये विमान गुरुवार को अंबाला पहुंचे हैं.

दिल्ली में कोरोना के बढ़ते मामले बने चिंता का विषय

द इंडियन एक्सप्रेस में छपी एक ख़बर के अनुसार दिल्ली में कोरोना के बढ़ते मामलों को लेकर केंद्र सरकार ने दिल्ली सरकार को राय दी है कि वो कॉन्टैक्ट ट्रेसिंग बढ़ाएं यानी संक्रमित लोगों के संपर्क में आए लोगों का पता लगाएँ.

केंद्रीय स्वास्थ्य मंत्री डॉक्टर हर्ष वर्धन ने दिल्ली सरकार को सलाह दी कि वो 72 घंटों के भीतर पॉज़िटिव पाए गए मामलों में व्यक्ति के पंद्रह नज़दीकियों को ट्रेस करें और उन्हें कुछ दिन के लिए आइसोलेशन में रहने के लिए कहें.

उन्होंने सलाह दी कि सरकार जहां अधिक मामले सामने आ रहे हैं वहां आरटी-पीसीआर टेस्ट करें और डेंगू को लेकर तुरंत जागरूकता अभियान चलाए.

बुधवार को दिल्ली में कोरोना संक्रमण के 6842 मामले दर्ज किए गए थे. वहीं गुरुवार को यहां संक्रमण के 6715 नए मामले दर्ज किए गए हैं.

टाइम्स ऑफ़ इंडिया में छपी एक ख़बर के अनुसार दिल्ली हाई कोर्टने कोरोना के मामलों को लेकर गुरुवार को दिल्ली सरकार को फटकार लगाई और कहा कि ऐसे चलता रहा को 'भारत कोरोना कैपिटल बन जाएगा.'

जस्टिस... \n\nउपरोक्त लेख के लिए मुझे एक अच्छा शीर्षक दें।
रफ़ाल में हैमर मिसाइल लगाने के लिए राज़ी हुआ फ्रांस - प्रेस रिव्यू